Държавен вестник, бр. 55, 2006 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  55
(2) Националната служба по зърното и фу-
ражите публикува на интернет страницата си
образец на заявлението по ал. 1.
Чл. 19. (1) В 30-дневен срок от подаване на
заявлението по чл. 18, ал. 1 Националната
служба по зърното и фуражите извършва про-
верка на място за съответствие на дейностите
по чл. 15, ал. 2 с изискванията на наредбата по
чл. 5, ал. 2.
(2) Регионалните ветеринарномедицински
служби предоставят служебно на териториал-
ните звена на Националната служба по зърното
и фуражите становище по чл. 398 от Закона за
ветеринарномедицинската дейност преди изда-
ване на удостоверение за одобрение.
(3) В 6-месечен срок от подаване на заявле-
нието по чл. 18, ал. 1 изпълнителният директор
на Националната служба по зърното и фуражи-
те издава удостоверение за одобрение или пра-
ви мотивиран отказ.
(4) Изпълнителният директор на Национал-
ната служба по зърното и фуражите издава удос-
товерение за временно одобрение за срок от три
месеца, когато:
1. при проверка на място се установи, че
предприятието отговаря на изискванията за
инфраструктура и оборудване;
2. е получено положително становище по ал. 2.
(5) Удостоверението за временно одобрение
се издава в 15-дневен срок след констатиране
на съответствие с изискванията по ал. 4.
(6) Изпълнителният директор на Национал-
ната служба по зърното и фуражите може да
продължи срока на валидност на издаденото
удостоверение по ал. 4, когато при последваща
проверка на място се установи значителен нап-
редък, но предприятието все още не отговаря
на изискванията. Общият срок на действие на
удостоверението за временно одобрение не може
да бъде по-дълъг от 6 месеца.
(7) Изпълнителният директор на Национал-
ната служба по зърното и фуражите издава удос-
товерение за одобрение, ако при последващо
посещение на място в тримесечен срок от дата-
та на предоставяне на временното одобрение
по ал. 4 и 6 установи, че заявителят отговаря на
всички изисквания.
(8) Удостоверението за одобрение се отне-
ма със заповед на изпълнителния директор
на Националната служба по зърното и фура-
жите при:
1. прекратяване дейността на предприятие-
то;
2. промяна на дейността на предприятието;
3. неизпълнение от страна на производителя
или търговеца на фуражи на предписания на
компетентните органи в срок до една година;
4. системни нарушения на изискванията,
посочени в наредбата по чл. 5, ал. 2, или неспаз-
ване на изискването за прилагане на процеду-
ри, основани на принципите на системата за
анализ на опасностите и критични контролни
точки (HACCP);
5. искане на лицата.
(9) Националната служба по зърното и фу-
ражите води регистър на лицата, получили удос-
товерение за одобрение за осъществяване на
дейности по чл. 15, ал. 2.
(10) В случаите по ал. 8, т. 3 и 4 заповедта
може да се обжалва по реда на Административ-
нопроцесуалния кодекс.
(11) Лице, получило удостоверение за одоб-
рение за дейности по чл. 15, ал. 2, се вписва в
регистъра на одобрените производители и тър-
говци на фуражи под уникален идентификаци-
онен номер, съдържащ следните означения:
1. символ “BG”, представляващ ISO-кода на
България;
2. национален референтен номер, съдържащ
максимум 8 буквено-цифрени знака.
(12) Регистърът на одобрените производите-
ли и търговци съдържа следната информация:
1. идентификационен номер;
2. описание на одобрените дейности;
3. наименование на одобрените лица;
4. адрес на предприятието;
5. забележки.
(13) Регистърът е публичен и се публикува в
интернет страниците на Националната служба
по зърното и фуражите и Министерството на
земеделието и горите.
(14) За издаване на удостоверение за одобре-
ние по чл. 18, ал. 1 Националната служба по
зърното и фуражите събира такса в размер,
определен с тарифа на Министерския съвет.
Чл. 20. (1) Националната служба по зърно-
то и фуражите прекратява временно регистра-
цията или одобрението на производител или
търговец на фуражи за една, за няколко или за
всички дейности при констатиране неизпъл-
нение на изисквания, приложими за съответ-
ната дейност.
(2) Дейността на производителите и търгов-
ците на фуражи се прекратява временно със
заповед на изпълнителния директор на Нацио-
налната служба по зърното и фуражите до удос-
товеряване на съответствие с изискванията на
чл. 19, ал. 1 и 2.
(3) Максималният срок на действие на запо-
ведта за временното прекратяване на регистра-
цията и/или одобрението е една година.
Чл. 21. Производителите и търговците на
фуражи са длъжни писмено да уведомят Наци-
оналната служба по зърното и фуражите за
всички дейности и промени, свързани с произ-
водството, преработката, съхранението, тран-
спортирането и дистрибуцията на фуражи в
предприятията под техен контрол в деня на нас-
тъпване на промяната, но не по-късно от 24
часа. Промените се вписват в регистъра и в
издаденото удостоверение в 14-дневен срок от
заявяването им.
Чл. 22. Допълването с нови дейности, раз-
лични от дейностите, за които лицата по чл. 15
са били първоначално регистрирани или одоб-